**Verben-Memory** van Angelika Seidel

**Spöölanwiesen**

Dat word vörutsett, dat de Spölers de Tahlen van 1 bit 24 kennen.

**I Fragen in en Koppel**

**A Vörbereiden**

Dor ward een Memoryspööl för de hele Klass bruukt. De Spölers söken sük en Spöölbaas ut. De Spöölbaas hett de Tabell mi de Verben. De anner Spölers hebben de Kaart mit Biller. De Spöölbaas maakt sük up en Bladd to ’n Begünn van dat Spööl en Tabell. Over de eerste Fack steiht „Bild Nr.“, over de anner Facken stahnt de Namens van de Mitspölers.

**B Verloop**

1. De Spöölbaas söcht sük en Bild ut un fraggt de eerste Spöler to ’n Bispill: „Wat maakt de Persoon up Bild Nummer fiev?“, wenn he sük Bild fiev utsöcht hett.
2. De Spöler kann up Hochdüütsk de Antwoord geven, wenn he dat noch neet up Plattdüütsk kann. De Spöler kriggt en Punkt. De Spöölbaas hett de Tabell un kann oversetten. He seggt: „De Persoon drinkt. De Grundförm heet „drinken“ (statt „Grundförm“ för Schölers van de fievte Klass of an „Infinitiv“). Wenn de Spöler dat Woord up Plattdüütsk seggen kann, kriggt he twee Punkten. De Spöölbaas draggt de Nummer van dat Bild un de Punkten van de Spöler in de Tabell up sien Bladd in. Daarna fraggt he de Spöler, de rechts tegen de eerste Spöler sitt. Dat Spööl is to Enn, wenn all Biller fraagt worden sünd. De Spöler, de de meesten Punkten kregen hett, hett disse Runn wunnen.
3. Man kann noch en Runn spölen of in de twede Dörgang an dat Memory-Spööl gahn.

**II Memory-Spööl mit Biller- un Woordenkaarten**

**A Vörbereiden**

Pro twee Schölers gifft dat een Memoryspööl. All Kaarten worden mit Bild un Schrift na unnern up d’ Disk leggt.

**B Verloop**

As bi all anner Memorys nimmt de eerste Spöler twee Kaarten un hoopt, twee Kaarten to kriegen, de tosamen passen. Hett he keen Kaarten, de tosamen passen, dreiht he de weer um un de Spöler, de rechts tegen hum sitt, is an d’ Rieg. Bi dit Spööl mutt elke Spöler twee Kaarten van twee verscheden Farven nehmen, wiel up en Farv dat Bild is un up de anner dat Woord. Hett en Spöler twee Kaarten, de tosamenpassen, denn düürt he noch maal twee Kaarten umdreihen.

Well denn an ’t Enn van ’t Spööl de meeste Kaarten hett, waar Schrift un Bild tosamen passen, hett dat Spööl wunnen.

**Verben-Memory: Wat maken de Personen?**

|  |  |
| --- | --- |
| 1. singen | singen, he/se/dat singt |
| 2. essen | eten, he/se/dat ett |
| 3. liegen | liggen, he/se/dat liggt |
| 4. stehen | stahn, he/se/dat steiht |
| 5. trinken | drinken, he/se/dat drinkt |
| 6. springen | springen, he/se/dat springt |
| 7. laufen | lopen, he/se/dat löppt |
| 8. rennen | rennen, he se/dat rennt |
| 9. tanzen | danzen, he/se/dat danzt |
| 10. klettern | klautern, he/se/dat klautert |
| 11.schauen, gucken | kieken, he/ se/dat kickt |
| 12. spielen | spölen, he/se/dat spölt |
| 13. pfeifen, flöten | fleiten, he/se /dat fleit |
| 14. sitzen | sitten, he/se/dat sitt |
| 15. schwimmen | swemmen, he/se/dat swemmt |
| 16. lachen | lachen, he/se/dat lacht |
| 17. lecken, schlecken, naschen | slicken, he/se /dat slickt |
| 18. weinen | raren, he/se/dat raart  (reren, he/se/dat reert) |
| 19. lesen | lesen, he/se/dat leest |
| 20. beißen | bieten, he/se/dat bitt |
| 21. malen | malen, he/se/dat maalt |
| 22. schreiben | schrieven, he/se/dat schrifft |
| 23. rechnen | reken, he/se/dat rekent |
| 24. traurig schauen | trürig kieken, he/se/dat kickt trürig |

|  |  |  |  |
| --- | --- | --- | --- |
| **singen**,  he/se/dat singt  (1) | **lopen**,  he/se/dat löppt  (7) | **fleiten**,  he/se/dat fleit  (13) | **lesen**,  he/se/dat leest  (19) |
| **eten**,  he/se/dat ett  (2) | **rennen**,  he/se/dat rennt  (8) | **sitten**,  he/se/dat sitt  (14) | **bieten**,  he/se/dat bitt   (20) |
| **liggen**,  he/se/dat liggt  (3) | **danzen**,  he/se/dat danzt  (9) | **swemmen**,  he/se/dat swemmt  (15) | **malen**,  he/se/dat maalt  (21) |
| **stahn**,  he/se/dat steiht  (4) | **klautern**, he/se/dat klautert  (10) | **lachen**,  he/se/dat lacht   (16) | **schrieven**, he/se/dat schrifft   (22) |
| **drinken**,  he/se/dat drinkt  (5) | **kieken**,  he/se/dat kickt  (11) | **slicken**,  he/se/dat slickt  (17) | **reken**,  he/se/dat rekent   (23) |
| **springen**,  he/se/dat springt  (6) | **spölen**,  he/se/dat spölt  (12) | **raren**,  he/se/dat raart  (reren, he/se/dat reert)  (18) | **trürig kieken,** he/se/dat kickt trürig  (24) |

